Ikapitong Aralin: INIHAHAYAG SA ATIN NG DIYOS ANG TUNGKOL SA ESPIRITU SANTO

Bago umakyat sa langit si Jesus, ipinangako niya sa kanyang mga alagad na isusugo niya ang Espiritu Santo sa kanila. Sa araling ito ay pag-aaralan natin ang tungkol sa Espiritu Santo at ang kanyang mga gawain.

Sa mga natapos na aralin ay ating natutunan na:

1. **​ Ang lahat ng tao ay makasalanan.**
	1. **Awit 51: 5 "Ako'y masama na buhat nang isilang, makasalanan na nang ako'y**

iluwal."

* 1. **Roma 3: 23 "Sapagkat ang lahat ay nagkasala, at walang sinumang nakaabot sa**

kaluwalhatian ng Diyos.

1. **Nahiwalay tayo sa Diyos na banal at matuwid dahil sa ating mga kasalanan.**
	1. **Isaias 59: 2"Ang masasama ninyong gawa ang dahilan ng pagkawalay ninyo sa Diyos. Nagkasala kayo kaya hindi ninyo siya makita, at hindi niya kayo marinig."**
	2. **Awit 5: 5 "Ang mga palalo'y di makakatagal sa iyong harapan, mga gumagawa ng kasamaa'y iyong kinasusuklaman.**
2. **Wala tayong anumang magagawa upang maging karapat-dapat tayo sa pag-ibig ng Diyos at makamtan ang kanyang kapatawaran.**
	1. **Isaias 64: 6"Lahat tayo'y naging marumi sa harapan ng Diyos; ang mabubuting gawa nati'y maruruming basahan ang katulad.Nalanta na tayong lahat gaya ng mga dahon; tinatangay tayo ng malakas na hangin ng ating kasamaan."**
	2. **Efeso 2: 8, 9 "Sapagkat dahil sa kagandahang-loob ng Diyos kayo ay naligtas sa pamamagitan ng pananampalataya; at ang kaligtasang ito'y kaloob ng Diyos at hindi sa pamamagitan ng inyong sarili; hindi ito bunga ng inyong mga gawa kaya't walang dapat ipagmalaki ang sinuman."**
3. **Dahil sa dakilang pag-ibig ng Diyos sa atin, isinugo niya ang kanyang bugtong na Anak na si Jesus upang bayaran ang ating mga kasalanan sa pamamagitan ng kanyang kamatayan.**
	1. **2 Corinto 5: 21 "Hindi nagkasala si Cristo, ngunit dahil sa atin, siya'y itinuring na makasalanan upang sa pamamagitan niya ay maging matuwid tayo sa harap ng Diyos."**
	2. **1 Juan 2: 2 "Si Cristo ang handog sa ikapagpapatawad ng mga kasalanan, hindi lamang ang ating mga kasalanan, kundi maging ang kasalanan ng lahat ng tao."**

Mayroon pa ring katanungang naghihintay ng sagot. Kung si Jesus ang “Kordero ng Diyos na nag-aalis ng kasalanan ng sanlibutan”, napatawad na ba ang kasalanan ng lahat ng tao?

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **1 Corinto 5: 19 "Ang ibig sabihin, sa pamamagitan ni Cristo, ang mga tao'y ibinilang ng Diyos na kaibigan, at nilimot na niya ang kanilang mga kasalanan. At kami naman ay inatasan niyang ipamalita ito."****Roma 5: 18, 19 "At kung paanong ang pagsuway ng isang tao ay nagdulot ng kaparusahan sa lahat, ang matuwid na ginawa rin ng isang tao ay nagdudulot ng kapatawaran at buhay sa lahat. Sapagkat kung ang lahat ay naging makasalanan dahil sa pagsuway ng isang tao, ang lahat ay mapapawalang-sala dahil sa pagsunod ng isa ring tao."** | **Binayaran ni Jesus ang kasalanan ng sanlibutan. Sa pamamagitan ng ginawa ni Jesus, pinatawad ng Diyos ang kasalanan ng lahat ng tao. Tinatawag itong “Pangkalahatang pagpapawalang-sala”.** |
| **Juan 3: 16-18 "Sapagkat gayon na lamang ang pag-ibig ng Diyos sa sangkatauhan, kaya't ibinigay niya ang kanyang kaisa-isang Anak, upang ang sinumang sumampalataya sa kanya ay hindi mapahamak, kundi magkaroon ng buhay na walang hanggan. Isinugo ng Diyos ang kanyang Anak, hindi upang hatulang maparusahan ang mga tao, kundi upang iligtas ang mga ito sa pamamagitan niya. Hindi hinahatulang maparusahan ang sumasampalataya sa Anak. Ngunit hinatulan na ang hindi sumasampalataya, sapagkat hindi siya sumampalataya sa kaisa-isang Anak ng Diyos."****Gawa 16: 31 "Sumagot naman sila, "Sumampalataya ka sa Panginoong Jesus, at maliligtas ka, ikaw at ang iyong sambahayan."****Marcos 16: 16 "Ang sinumang sumampalataya at mabautismuhan ay maliligtas, ngunit ang ayaw sumampalataya ay paparusahan."** | **Bagamat pinatawad na ng Diyos ang kasalanan ng lahat ng tao, tanging ang mga nananalig lamang kay Jesus ang nakatatanggap ng kapatawarang ito. Tinatawag itong “Personal na pagpapawalang-sala”. Yaong mga tumatangging tanggapin si Jesus bilang Tagapagligtas ay tumatanggi sa kapatawarang ipinagkakaloob ng Diyos.** |

|  |  |
| --- | --- |
| **Roma 4: 3 "Ano ang sinasabi ng kasulatan? "Si Abraham ay sumampalataya sa Diyos; at dahil dito, siya ay itinuring ng Diyos bilang isang taong matuwid."** |  |

Mahalaga, kung gayon, ang pananampalataya upang tayo ay mapatawad sa ating mga kasalanan. Ngunit, may kakayahan ba tayong manampalataya ayon sa ating sariling kalakasan?

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Efeso 2: 1 "Noong una'y patay kayo dahil sa inyong mga pagsuway at mga kasalanan."** | **Dahil sa aking kasalanan, ako ay “patay” sa aspeto ng aking kaugnayan sa Diyos. Nangangahulugan itong wala akong magagawang anuman upang makawala ako sa kalagayang ito.** |
| **Roma 8: 7 "Kaya nga, kapag sinusunod ng tao ang mga hilig ng laman, siya'y nagiging kaaway ng Diyos sapagkat hindi niya sinusunod ang batas ng Diyos, at talaga namang hindi niya kayang sundin ito."** | **Ang aking makasalanang kalikasan ay palaging lumalaban sa Diyos.** |
| **1 Corinto 2: 14 "Sapagkat ang taong di pinapanahanan ng Espiritu ay ayaw tumanggap ng mga kaloob mula sa Espiritu ng Diyos. Para sa kanila, kahangalan ang mga iyon at di nila nauunawaan, sapagkat ang mga bagay na espirituwal ay mauunawaan lamang sa paraang espirituwal."** | **Sa aking sariling kakayahan ay hindi ko kayang maunawaan ang mga salita ng Diyos.** |

Maliwanag na wala akong kakayahang gumawa ng anumang hakbang o pagpapasya man tungo sa pananampalataya kay Jesus. Gayong ang kapatawaran ng kasalanan ay ipinagkakaloob sa pamamagitan lamang ng pananampalataya kay Jesus, ngunit kung wala naman palang akong kakayahang manampalataya sa kanya, paano ako maliligtas?

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Juan 14: 16, 17 "Dadalangin ako sa Ama, upang kayo'y bigyan niya ng isa pang Tagapagtanggol na magiging kasama ninyo magpakailanman. Siya ang Espiritu ng katotohanan, na hindi matanggap ng sanlibutan sapagkat siya ay hindi nakikita ni nakikilala ng sanlibutan. Ngunit nakikilala ninyo siya, sapagkat siya'y nasa inyo at siya'y mananatili sa inyo."** | **Ipinangako ni Jesus na isusugo niya ang Espiritu Santo. Siya ang ikatlong persona ng Diyos. Siya lamang ang makapagbibigay sa akin ng kakayahang manampalataya kay Jesus bilang aking Tagapagligtas.** |
| **Gawa 5: 3, 4 "Kaya't sinabi ni Pedro, "Ananias, bakit ka nagpadala kay Satanas at nagsinungaling ka sa Espiritu Santo? Bakit mo binawasan ang pinagbilhan mo ng lupa? Bago mo ipinagbili ang lupa, hindi ba iyo iyon? At nang maipagbili na, hindi ba iyo rin ang pinagbilhan? Bakit mo naisipang gawin iyon? Hindi ka sa tao nagsinungaling kundi sa Diyos."** | **Ang Espiritu Santo ay tunay na Diyos.** |
| **Gawa 2: 1-4 "Nagkakatipon silang lahat sa isang lugar nang sumapit ang araw ng Pentecostes. Walang anu-ano'y may ingay na nagmula sa langit, na tulad ng ugong ng malakas na hangin, at napuno nito ang bahay na kinaroroonan nila. May nakita silang parang mga dilang apoy na dumapo sa bawat isa sa kanila, at silang lahat ay napuspos ng Espiritu Santo at nagsimulang magsalita ng iba't ibang wika, ayon sa ipinagkaloob sa kanila ng Espiritu."** | **Ang Espiritu Santo ay aktibong kumikilos simula pa sa panahon ng Lumang Tipan at sa panahon ng Bagong Tipan, ngunit espesyal o natatangi ang pangakong ibinigay ni Jesus sa kanyang mga alagad tungkol sa Espiritu Santo. Natupad ang pangakong ito noong araw ng Pentecostes. Patuloy na isinusugo ni Jesus ang Espiritu Santo sa atin sa kasalukuyang panahon.** |

|  |  |
| --- | --- |
| **1 Corinto 12: 3 "Kaya't nais kong malaman** | **Hindi ko kayang manampalataya kay Jesus** |
| **ninyo na walang taong pinapatnubayan ng** | **bilang aking Tagapagligtas kung hindi dahil** |
| **Espiritu ng Diyos ang magsasabing,** | **sa patnubay ng Espiritu Santo.** |
| **"Sumpain si Jesus!" At hindi rin masasabi** |  |
| **ninuman, "Si Jesus ay Panginoon," kung** |  |
| **siya'y hindi pinapatnubayan ng Espiritu** |  |
| **Santo."** |  |

Ngayon ay alam na natin na ang Espiritu Santo ang nagkakaloob sa atin ng pananampalataya. Ngunit paano ba tayo pinagkalooban ng Espiritu Santo ng pananampalataya?

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **2 Tesalonica 2: 13, 14 "Mga kapatid na minamahal ng Panginoon, dapat kaming magpasalamat palagi sa Diyos dahil sa inyo. Kabilang kayo sa mga unang pinili niya upang pagkalooban ng kaligtasan sa pamamagitan ng Espiritu Santo at ng inyong pananalig sa katotohanan. Tinawag kayo ng Diyos sa pamamagitan ng Magandang Balita na ipinahayag namin sa inyo upang makasama kayo sa kaluwalhatian ng ating Panginoong Jesu-Cristo."****Roma 1: 16 "Hindi ko ikinahihiya ang Magandang Balita, sapagkat ito ang kapangyarihan ng Diyos para sa kaligtasan ng bawat sumasampalataya, una'y sa mga Judio at gayundin sa mga Griego."****Roma 10: 17 "Kaya't ang pananampalataya ay bunga ng pakikinig, at ang pakikinig naman ay bunga ng pangangaral tungkol kay Cristo."****Efeso 2: 8, 9 "Sapagkat dahil sa kagandahang-loob ng Diyos kayo ay naligtas sa pamamagitan ng pananampalataya; at ang kaligtasang ito'y kaloob ng Diyos at hindi sa pamamagitan ng inyong sarili; hindi ito** | **Kumikilos ang Espiritu Santo sa pamamagitan ng mensahe ng ebanghelyo na ipinahahayag ng Salita ng Diyos. Ang ebanghelyo ay ang magandang balita na pinatawad tayo ng Diyos alang-alang kay Jesus. Ang pananampalatayang nililikha ng Espiritu Santo sa puso natin sa pamamagitan ng ebanghelyo ay isang kaloob mula sa Diyos.** |

|  |  |
| --- | --- |
| **bunga ng inyong mga gawa kaya't walang dapat ipagmalaki ang sinuman."** |  |

Sinasabi sa 2 Corinto 5: 17, “Kaya't kung nakipag-isa na kay Cristo ang isang tao, isa na siyang bagong nilalang. Wala na ang dati niyang pagkatao, sa halip, ito'y napalitan na ng bago.” Kamangha-mangha ang mga pagbabagong dulot ng pananampalataya na kaloob ng Espiritu Santo. Anu-ano ang mga pagbabagong ito?

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Efeso 5: 8 "Dati, kayo'y nasa kadiliman,** | **Nabubuhay tayo ngayon ayon sa liwanag ng** |
| **ngunit ngayo'y nasa kaliwanagan na,** | **Salita ng Diyos, ibig sabihin, iwinawaksi na** |
| **sapagkat kayo'y nasa Panginoon. Mamuhay** | **natin ang ating dating makasalanang** |
| **kayo ngayon nang nararapat sa mga taong** | **pamumuhay.** |
| **nasa liwanag."** |  |
| **Efeso 2: 5 "Tayo'y binuhay niyang kasama ni Cristo noong tayo'y mga patay pa dahil sa ating pagsuway. Naligtas nga kayo dahil sa kanyang kagandahang-loob."** | **Tayo ay buhay sa espiritu at nakapaglilingkod sa Diyos sa pamamagitan ng paggawa ng mabuti.** |
| **Efeso 2: 10 "Sapagkat tayo'y nilalang ng Diyos; nilikha sa pamamagitan ni Cristo Jesus upang iukol natin ang ating buhay sa paggawa ng mabuti. Iyan ang layuning pinili ng Diyos para sa atin noong una pa man."** | **Ang mabuting gawa sa harapan ng Diyos ay****anumang ginagawa ng mga mananampalataya na bunga ng kanilang pag-ibig sa Diyos at ayon sa kanyang kalooban.** |
| **Juan 14: 15 "Kung iniibig ninyo ako, tutuparin ninyo ang aking mga itinuturo."** |  |

Ang paksa tungkol sa mabuting gawa ay nagdudulot ng malaking kalituhan. Linawin natin ito. Marami ang nagtuturo na kung tayo ay gumagawa ng mabuti, ginagawa natin ang ating bahagi sa ating kaligtasan. Ngunit nakita na natin sa mga natapos na aralin na ginawa na ni Jesus ang lahat ng kailangang gawin para sa ating kaligtasan. Kung magkagayon, wala na tayong anumang maidaragdag pa rito o maibabahagi. Ano ba ang bahagi ng mabuting gawa sa buhay ng isang mananampalataya?

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Juan 15: 5 "Ako nga ang puno ng ubas at kayo ang mga sanga. Ang nananatili sa akin, at ako sa kanya, ang siyang nagbubunga nang sagana, sapagkat wala kayong magagawa kung kayo'y hiwalay sa akin."****1 Corinto 10: 31 "Kaya nga, kung kayo'y kumakain o umiinom, o anuman ang ginagawa ninyo, gawin ninyo ang lahat sa ikararangal ng Diyos."** | **Gumagawa tayo ng mabuti bilang handog-pasasalamat sa Diyos. Sa pamamagitan nito ay niluluwalhati natin ang kanyang pangalan. Hindi tayo nagiging Cristiano dahil gumagawa tayo ng mabuti, kundi, dahil tayo ay mga Cristiano na, gumagawa tayo ng mabuti.** |
| **Galacia 5: 13 " Mga kapatid, tinawag kayo upang maging malaya. Ngunit huwag naman ninyong gamitin ang inyong kalayaan upang masunod ang hilig ng laman, kundi maglingkod kayo sa isa't isa sa diwa ng pag-ibig."** |  |

Anu-ano pa ang mga pagpapalang kaloob sa atin ng Espiritu Santo?

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Galacia 5: 22, 23 "Subalit ang bunga ng Espiritu ay pag-ibig, kagalakan, kapayapaan, katiyagaan, kabaitan, kabutihan, katapatan, kahinahunan, at pagpipigil sa sarili. Walang batas laban sa mga ito."** | **Pinalalakas ng Espiritu Santo ang mga kaugaliang dapat taglayin ng mga mananampalataya.** |
| **1 Pedro 1: 5 "Sapagkat kayo'y sumasampalataya, iingatan kayo ng kapangyarihan ng Diyos habang hinihintay ninyo ang kaligtasang iyan na ihahayag sa katapusan ng panahon."** | **Pinananatili tayo ng Espiritu Santo sa pananampalataya hanggang sa araw na isama na tayo ng Panginoon sa kanyang kaharian.** |
| **Lucas 11: 13 "Kung kayong masasama ay marunong magbigay ng mabubuting bagay sa inyong mga anak, gaano pa kaya ang inyong Ama na nasa langit! Ibibigay niya ang Espiritu Santo sa mga humihingi sa kanya!"** | **Maaari nating hilingin sa ating panalangin na pagpalain tayo ng Espiritu Santo.** |

|  |  |
| --- | --- |
| **Efeso 5: 18, 19 "Huwag kayong maglalasing, sapagkat mauuwi iyan sa magulong pamumuhay. Sa halip ay dapat kayong mapuspos ng Espiritu. Mag-awitan kayo ng mga salmo, mga himno at mga awiting espirituwal; buong puso kayong umawit at magpuri sa Panginoon."** | **Mapupuspos tayo ng Espiritu Santo sa pamamagitan ng palagiang pakikipag-ugnayan sa Diyos sa pamamagitan ng kanyang Salita.** |
| **Roma 10: 17 "Kaya't ang pananampalataya ay bunga ng pakikinig, at ang pakikinig naman ay bunga ng pangangaral tungkol kay Cristo.** |  |

Ngayon ay nakilala na natin ang Espiritu Santo. Siya ang ikatlong persona ng Diyos. Mahalaga ang ginagampanan niyang bahagi sa ating buhay. Siya ang nagkaloob sa atin ng pananampalataya kay Jesus bilang ating Tagapagligtas. Siya rin ang kumikilos upang maghatid ng pagbabago sa ating mga buhay upang makapamuhay tayo nang kalugod-lugod sa Diyos.

Maikling Pagsusulit

1. **Naaayon ba sa Biblia ang katuruan ng iba na bagamat ginawa na ng Diyos ang lahat para sa ating kaligtasan, nasa atin pa rin ang pagpapasya kung tayo ay mananalig kay Jesus o hindi?**
	1. **Oo.**
	2. **Hindi.**
2. **Tama O Mali. Dahil si Jesus ang “Kordero ng Diyos na nag-aalis ng kasalanan ng sanlibutan”, tinanggap na ng lahat ng tao ang kapatawaran ng kanilang kasalanan.**
	1. **Tama.**
	2. **Mali.**
3. **Ano ang ginagamit ng Espiritu Santo upang pagkalooban tayo ng pananampalataya?**
	1. **Wala. Pinagkalooban niya tayo ng pananampalataya nang walang anumang ginagamit na pamamaraan.**
	2. **Ang Salita ng Diyos.**
	3. **Ang ating konsiyensiya.**
	4. **Ang ating mga karanasan at mga pandamdam.**
4. **Tama O Mali. Ngayong naganap na ni Jesus ang gawain ng pagtubos sa atin, kailangan naman nating gawin ngayon ang ating bahagi upang kumpletuhin ang ating kaligtasan.**
	1. **Tama.**
	2. **Mali.**
5. **Tama O Mali. Ngayong tayo ay mananampalataya na, nakasalalay na sa atin ang pagpapanibago ng ating buhay.**
	1. **Tama.**
	2. **Mali.**
6. **Tama O Mali. Kahit sino ay makagagawa ng mabuti.**
	1. **Tama.**
	2. **Mali.**